Mesajul „Mi-e dor de tine” de la Londra a primit replica „Și mie”, de la Cluj

O instalație luminoasă cu replica „Și mie” a fost aprinsă, miercuri seara, la Cluj-Napoca, ca răspuns la instalația cu mesajul „Mi-e dor de tine” aprinsă la Londra, pentru românii plecați din țară.

„Şi Mie, Londra. Şi… Nouă”, au scris inițiatorii, Lights On Romania, pe pagina de Facebook.

În urmă cu aproape două săptămâni, o instalație luminoasă cu mesajul „Mi-e dor de tine” a fost aprinsă la Londra de Lights On Romania. Instalația de la Londra va sta aprinsă până în 15 decembrie.

„Știm că aprinderea instalației nu stinge dorul. Totuși, poate pentru o secundă, scurtează distanța dintre noi și cei dragi nouă care au plecat să-și caute/găsească locul altundeva. Din Londra, cu dragoste și dor”, preciza Lights On Romania.

Foto: Facebook Lights On Romania